Alice Teni Boon

**Alice Teni Boon** e la Ghana pɔleteesa naŋ da e begemaale die mɛmba ko a Lambussie gbandige yi 1999 te tɔ 2009.

## Nyɔvore Piiluu ane Ganzanne
Ba dɔge la 12 Gyɛnoɔre 1962 ane o baa la Lambussie poɔ naŋ be a Ɔpa Wɛse Irigyiŋ poɔ, Ghana. O gaa la University of Ghana ane a University of Westminster. O meŋ la gaa la a Ghana Institute of Journalism ane Pitman Central College London poɔ. A ama poɔ o nyɛ la Masa Business Administration poɔ ane Masa of Arts in Public Communication. O ganzanne bammo zu da e la Duor-ŋmɛ. 

## O Dompole
Boon e la gɔbaa duor-ŋmɛ poɔ ane karegyuu nempeɛraa. O la e la pɔleteesa meŋ ne a Kataweɛ Paati, Ghana Politikal paate. 

## Pɔletese
Alice kpɛ la begemaale die a kataweɛ paati (NDC) yuori eŋɛ, yidaare; 8 gyoone 1999 poɔ onaŋ da wa di a vuo-furi nuneɛ 26 mɛnoɔre 1999 eŋɛ yi Luke Koo kũũ eŋɛ, naŋ da daŋ e a begemaale die mɛmba ko a gbandige. 

O la tu di la a kogi a Disembare 200 gyɛmaa zaa nuuri neɛbo wagere ane a Disembare 2004 gyɛmaa zaa nuuri neɛbo.  Ane a lɛ zaa o da lee la sigi a kogi eŋɛ kyɛ ko John Duoghr Baloroo naŋ e Wɔɔ Paati (NPP) mɛmba a Disembare 2008 gyɛmaa zaa nuuri neɛbo eŋɛ. A Disembare 2012 gyɛmaa zaa nuuri neɛbo wagere, ba da leɛre o la ne Edward K. Dery naŋ tu di a kogi ko a NDC.

## 2000 Nuuri Neɛbo
Ba da ɛlɛte la Boon ka o e begemaale die mɛmba ko a Lambussie gbandige a Ɔpa Wɛse Irigyiŋ poɔ, Ghana a 2000 Ghana gyɛmaa zaa nuuri neɛbo eŋɛ. A lɛ na o areko la a gbandige a begemaale die anaare (4th) eŋɛ,  a Ghana republic anaare eŋɛ.

Ba da ɛlɛte o la ne 7,076 yi a nuuri zaa naŋ lantaa neɛ soŋ. Naŋ e 60.80% kɔɔ poɔ, a nuuri zaa naŋ neɛ soŋ. Ba da ɛlɛte o la kyɛ bare David Mwinfor Deribaa naŋ e sommeŋɛ bie, Kabiri Nmin a National Reform Party bie, Ampulling Nicholas naŋ e Wɔɔ Paate bie ane Bamie Mubashir Ahmed naŋ e a United Ghana Movement Paate. A bama nyɛ la 2,472 nuuri, 1,272 nuuri, 441 nuuri, 375 nuuri ane 0 nuuri seŋ anaŋ tu taa lɛ.

A ama da e la 60.80%, 21.20% , 10.90%, 3.80%, 3.20% ane 0.00% kɔɔ poɔ seŋ anaŋ tu taa lɛ  yi a nuuri zaa naŋ neɛ soŋ. Ba da ɛlɛte la Boon a Kataweɛ Paate yuori eŋɛ. A kataweɛ paate da di la begemaale die kogiri zaa naŋ lantaa e ayɔpõĩ (7) a Ɔpa Wɛse Irigyiŋ poɔ, anaŋ nuneɛ na poɔ. 

A zaa poɔ, a paate da di la bayagroŋ noɔre zaa naŋ lantaa a e 89 begemaale arekoreba yi 200 kogiri a begemaale die ata (3rd) soba poɔ, a Ghana 4th republic eŋɛ.

## 2004 Nuuri Neɛbo
Ba da ɛlɛte la Boon ka o e begemaale die mɛmba ko a Lambussie gbandige a 2004 Ghana gyɛmaa zaa nuuri neɛbo eŋɛ. A lɛ na o areko la a gbandige a begemaale die anaare (4th) eŋɛ, a Ghana republic anaare (4th) eŋɛ. Ba da ɛlɛte o la ne 6,554 nuuri yi 12,480 nuuri zaa lantaa naŋ neɛ soŋ. Naŋ da e 52.5% kɔɔ poɔ a nuuri zaa naŋ neɛ soŋ.

Ba da ɛlɛte o la kyɛ bare Thomas F. Bitie-Ketting naŋ e a People's National Convention bie, Sebastian Koug Bamile  naŋ e Wɔɔ paate Bie ane Abubakari Alhaji Yahaya naŋ e Convention People's Party.

A bama nyɛ la 1,265 nuuri, 4,553 nuuri ane 108 nuuri seŋ anaŋ tu taa lɛ yi a nuuri zaa naŋ neɛ soŋ. Anaŋ e 10.1%, 36.5% ane 0.9% kɔɔ poɔ seŋ anaŋ tu taa lɛ yi a nuuri zaa naŋ neɛ soŋ poɔ. Ba da ɛlɛte la Boon a kataweɛ paate yuori eŋɛ.

A kataweɛ paate da nyɛ la begemaale die kogiri ayɔpõĩ ana nuneɛ na poɔ, a Ɔpa Wɛse Irigyiŋ poɔ, Ghana. 

## Meŋɛ Nyɔvore Yɛlɛ
Boon e la kiristabie. O kuli la Jacob Bawiine Boon, naŋ e lɔɔyɛ ane begemaale die mɛmba koroo ko Lambussie gbandige ane meŋ Desekyere wederɛ zu koroo ko a Jirapa/Lambussie Desekyere.  

## Kaa Kyɛ Meŋ Nyɛ

* 1999 vuo-furi nuuri neɛbo https://en.wikipedia.org/wiki/List_of_MPs_elected_in_the_1996_Ghanaian_parliamentary_election#By-elections
* MPs yoe pɛll ba naŋ ɛlɛte a 2000 Ghana begemaale nuuri neɛbo poɔ https://en.wikipedia.org/wiki/List_of_MPs_elected_in_the_2000_Ghanaian_parliamentary_election
* MPs yoe pɛll ba naŋ ɛlɛte a 2004 Ghana begemaale nuuri neɛbo poɔ https://en.wikipedia.org/wiki/List_of_MPs_elected_in_the_2004_Ghanaian_parliamentary_election
* Lambussie (Ghana begemaale die gbandige) https://en.wikipedia.org/wiki/Lambussie_(Ghana_parliament_constituency)

## Sommo Yizie